**แบบเสนอโครงการวิจัย**

**เพื่อรับการพิจารณาจากคณะกรรมการจริยธรรมการวิจัย กรมควบคุมโรค**

1. **ชื่อโครงการวิจัย**

(ภาษาไทย)………………………………………………………………………………………………………………………………

(ภาษาอังกฤษ).........................................................................................................................................

1. **ชื่อและที่ทำงานของผู้วิจัยหลัก ผู้ร่วมวิจัยและที่ปรึกษา**

**ผู้วิจัยหลัก** (ระบุชื่อ สถานที่ทำงาน เบอร์โทรศัพท์ติดต่อ e-mail)

**ผู้ร่วมวิจัย** (ระบุชื่อ สถานที่ทำงาน เบอร์โทรศัพท์ติดต่อ e-mail)

**ที่ปรึกษา** (ระบุชื่อ สถานที่ทำงาน เบอร์โทรศัพท์ติดต่อ e-mail)

1. **บทนำ ความเป็นมา**

จะต้องครอบคลุมเนื้อหา ดังนี้

* ความสำคัญและเหตุผล ความจำเป็นอย่างหลีกเลี่ยงไม่ได้ที่จะต้องดำเนินการวิจัยมีข้อมูลที่จะสนับสนุนว่างานวิจัยนี้มีความเหมาะสมโดยเฉพาะที่ต้องทำการศึกษากับกลุ่ม vulnerable
* ประโยชน์ที่จะได้รับจากการวิจัยทั้งอาสาสมัครเอง และชุมชน สังคม

1. **กรอบแนวคิดการวิจัย**

แสดงตัวแปรต่างๆที่เกี่ยวข้องกับการวิจัยนี้ ซึ่งผู้วิจัยต้องการเก็บข้อมูลเพื่อตอบคำถามการวิจัย (ตามวัตถุประสงค์)

1. **วัตถุประสงค์**

ระบุวัตถุประสงค์ของโครงการวิจัยนี้อย่างชัดเจนซึ่งสามารถวัดได้และเรียงตามลำดับความสำคัญเป็นข้อๆ

1. **สถานที่ศึกษาวิจัยและระยะเวลาศึกษาวิจัย**

**สถานที่** ควรระบุพื้นที่ที่จะทำการเก็บข้อมูลให้ชัดเจน หรือสถานที่ที่จะทำกิจกรรมต่างๆ เช่น โรงพยาบาลชุมชนในจังหวัดอุบลราชธานี จำนวน 6 แห่ง ได้แก่ อำเภอเมือง 3 แห่ง และอำเภอโขงเจียม 3 แห่ง เป็นต้น รวมทั้งระบุหน่วยงานร่วมดำเนินงานวิจัยทุกแห่ง และบทบาทด้านการวิจัยที่หน่วยงานนั้นๆ รับผิดชอบ

**ระยะเวลา** ระบุจำนวนเดือน หรือ ปี ที่ใช้ตลอดโครงการศึกษาวิจัย (ตั้งแต่เริ่มทำกิจกรรมวิจัยกับอาสาสมัครจนกระทั่งวิเคราะห์ข้อมูลเสร็จสิ้น)

**แผนการดำเนินงานตลอดโครงการวิจัย (Gantt’s chart)**

1. **อธิบายขั้นตอนวิธีการทำการวิจัย**

**7.1 ประชากรที่จะศึกษา**

ให้ระบุสิ่งที่ผู้วิจัยจะทำกิจกรรมเพื่อเก็บข้อมูลตัวแปรที่กำหนดไว้ ทั้งที่เป็นบุคคล ตัวอย่างส่งตรวจ หรือเอกสารที่บันทึกข้อมูลอยู่ก่อนแล้ว เป็นต้น

**7.2 ขนาดตัวอย่าง และวิธีการสุ่มตัวอย่าง**

กรณีที่ผู้วิจัยออกแบบที่จะเก็บข้อมูลจากตัวแทนประชากรศึกษา จะต้องกำหนดให้เหมาะสม โดย**ใช้หลักสถิติมาช่วยในการคำนวณ ควรแสดงสูตรการคำนวณ และค่าที่ใช้ในสูตร** จำนวนคนที่ใช้จะต้องน้อยที่สุดที่เพียงพอสำหรับการแปลผล

**7.3 เกณฑ์การรับอาสาสมัครเข้าร่วมโครงการ (Inclusion criteria)**

การรับ และคัดเลือกอาสาสมัครต้องอยู่บนพื้นฐานของความปลอดภัย ยุติธรรม เท่าเทียม เป็นเกณฑ์ที่กำหนดเพื่อให้โครงการวิจัยตอบวัตถุประสงค์ได้ โดยระบุเกณฑ์/คุณสมบัติของอาสาสมัคร เช่น อายุ อาชีพ ระยะเวลาปฏิบัติงาน ระยะเวลาการพักอาศัย เป็นต้น

**7.4 เกณฑ์การไม่รับอาสาสมัครเข้าร่วมโครงการ (Exclusion criteria)**

เป็นเกณฑ์ที่กำหนดเพื่อใช้คัดผู้ที่มีคุณสมบัติตามเกณฑ์การคัดเลือกอาสาสมัครเข้าร่วมโครงการ (Inclusion criteria) แต่ผู้วิจัยไม่สามารถรับเข้าร่วมโครงการได้ เนื่องจากเงื่อนไขต่างๆ เช่น อาสาสมัครไม่ปลอดภัย อาสาสมัครจะไม่สามารถร่วมกิจกรรมที่สำคัญทำให้ผลการวิจัยเกิดอคติ เป็นต้น

**7.5 เกณฑ์การให้เลิกจากการศึกษา(Discontinuation criteria)**

7.5.1 เกณฑ์ให้อาสาสมัครเลิกจากการศึกษา (Discontinuation criteria for participant) คือ ข้อกำหนดที่ผู้วิจัยจัดทำเพื่อใช้บ่งชี้ว่า อาสาสมัครจะไม่สามารถร่วมการศึกษาต่อไปได้ หลังจากเข้าร่วมการวิจัยมาแล้วระยะหนึ่ง เช่น อาสาสมัครย้ายที่อยู่ อาสาสมัครเสียชีวิต อาสาสมัครปฏิเสธการเข้าร่วมกิจกรรมต่อไป

7.5.2 เกณฑ์การพิจารณาเลิกหรือยุติการศึกษาทั้งโครงการ (Termination criteria for the study) หมายถึง ข้อกำหนดที่โครงการวิจัยจะต้องสิ้นสุดการวิจัยทั้งโครงการก่อนเสร็จสิ้นแผนการวิจัย เช่น เกิดภัยพิบัติ อาสาสมัครเข้าร่วมโครงการน้อยกว่าร้อยละ 50 เมื่อดำเนินการวิจัยไปแล้วระยะเวลาหนึ่ง เป็นต้น

* 1. **ขั้นตอนการดำเนินงานวิจัย**

7.6.1 แสดงขั้นตอนการปฏิบัติงานวิจัยที่จะเกิดขึ้น เมื่อโครงการวิจัยได้รับอนุมัติให้ดำเนินการโดยละเอียด เนื้อหาควรครอบคลุม

- วิธีการประสานงานผู้เกี่ยวข้องเพื่อดำเนินการ

- วิธีการซักซ้อมผู้เกี่ยวข้องที่สำคัญ เช่น ผู้ชี้แจงอาสาสมัคร ผู้ขอคำยินยอมอาสาสมัครผู้ร่วมดำเนินการวิจัย (เช่น ผู้ทำหน้าที่เก็บข้อมูล) ต้องได้รับการฝึกอบรมอย่างเหมาะสม

7.6.2 วิธีการคัดกรองอาสาสมัครเข้าร่วมโครงการต้องเป็นวิธีที่ได้มาตรฐาน และเป็นที่ยอมรับของประชากรที่จะศึกษา

7.6.3 เครื่องมือที่ใช้ในการวิจัย ประกอบด้วย

- เครื่องมือ อุปกรณ์ที่ใช้ในการวิจัย (ถ้ามี)

- เครื่องมือที่ใช้รวบรวมข้อมูล

ซึ่งผู้วิจัยต้องระบุลักษณะรายละเอียด การปรับมาตรฐาน ขั้นตอนการใช้งาน และการบันทึกข้อมูลโดยละเอียด

* 1. **กระบวนการขอความยินยอมจากอาสาสมัคร**

7.7.1 ระบุ เวลา สถานที่และระยะเวลาที่ผู้วิจัยจะขอความยินยอม จากอาสาสมัคร

7.7.2 รายละเอียดผู้ที่ทำหน้าที่ในการรับอาสาสมัครเข้าร่วมโครงการที่มีความเหมาะสมในการปฏิบัติหน้าที่ (ไม่ก่อให้เกิดความรู้สึกว่าเป็นการบังคับให้เข้าร่วมการวิจัย หรือไม่ก่อให้เกิดความไม่เป็นอิสระในการตัดสินใจเข้าร่วมโครงการของอาสาสมัคร)

7.7.3 การอธิบายช่วยให้เข้าใจข้อมูล และการให้เวลาตัดสินใจ

7.7.4 วิธีการแสดงความยินยอมกรณีต่างๆตามความสามารถในการสื่อสารของอาสาสมัคร

7.7.5 สื่อและอุปกรณ์ที่ใช้ในการรับอาสาสมัครเข้าร่วมโครงการวิจัยควรเหมาะสมกับ ประชากรที่จะศึกษา

* 1. **การเก็บรวบรวมข้อมูล**

มีการแสดงกระบวนการเก็บข้อมูลโดยละเอียด สอดคล้องกับคำถามการวิจัย (วัตถุประสงค์การวิจัย) ครบทุกข้อ

* 1. **การควบคุมการวิจัย(ถ้ามี)**

7.9.1 อธิบายกระบวนการควบคุมคุณภาพการวิจัย โดยเฉพาะประเด็นการระมัดระวังด้านความปลอดภัยแก่อาสาสมัครอย่างครบถ้วนรัดกุม

7.9.2 ในกรณีที่การวิจัยมีความเสี่ยง ต้องมีการควบคุมกำกับข้อมูลอย่างเพียงพอ เช่น การกำหนดให้มีคณะกรรมการควบคุมกำกับข้อมูลความปลอดภัย (Data Safety and Monitoring Board: DSMB)

* 1. **การวิเคราะห์ข้อมูล**

มีการระบุแผนการวิเคราะห์ข้อมูล (กรณีการวิจัยเชิงคุณภาพ) และการวิเคราะห์ทางสถิติไว้อย่างเหมาะสม(กรณีการวิจัยเชิงปริมาณ)

* 1. **ข้อพิจารณาเฉพาะ**

7.11.1 กรณีการเจาะเลือด ให้ระบุวัตถุประสงค์ ตำแหน่งที่จะเจาะเลือด จำนวนครั้ง ปริมาตร ปริมาณ และความถี่ในการเจาะ

7.11.2 กรณีการทดลองยาทางคลินิก ให้ระบุชื่อยา ชื่อสามัญทางยา บริษัทผู้ผลิตและผู้จำหน่าย และทะเบียนยา (ถ้ามี)

**ยา สารชีวภาพ หัตถการ และอุปกรณ์ทางการแพทย์**

* + - 1. มีการอธิบายสถานภาพของยา สารชีวภาพ และอุปกรณ์ทางการแพทย์ไว้อย่างเหมาะสม และชัดเจน (เช่น ยายังไม่ได้ขึ้นทะเบียน กำลังอยู่ในระหว่างการทดลอง หรือยาเป็นยาขึ้นทะเบียนแล้ว แต่นำมาใช้เพื่อการรักษาด้วยแนวทางใหม่)
      2. ขนาดยา และวิธีใช้เหมาะสมหรือไม่ ทั้งในกลุ่มทดลอง และกลุ่มเปรียบเทียบ
      3. ในกรณีที่มีการทำหัตถการ หรือการใช้สารทดสอบ ควรมีหลักฐาน
      4. เอกสารอ้างอิงหรือตำราที่มีความเชื่อถือได้เกี่ยวกับประสบการณ์การใช้ หรือผลการวิจัยในสัตว์ทดลอง หรือผลการวิจัยอื่นที่ประสบความสำเร็จพอสมควร เพื่อยืนยันความปลอดภัยของการวิจัยนั้นอย่างเหมาะสม
      5. มีการอธิบายภาวะความเสี่ยงหรือไม่เสี่ยงของยา สารชีวภาพ หัตถการ และอุปกรณ์ที่จะทำการทดสอบไว้อย่างเหมาะสม
      6. กรณีการทดลองผลิตภัณฑ์อื่น ให้แนบเอกสารรายละเอียด ผลการวิจัยที่เกี่ยวข้อง

1. **ข้อพิจารณาทางจริยธรรม**

**8.1 ระบุความเสี่ยงที่อาจเกิดขึ้นและการป้องกันแก้ไข**

8.1.1 มีการระบุ และประเมินความเสี่ยง ไว้อย่างเหมาะสมชัดเจน

การประเมินความเสี่ยง แบ่งได้เป็น

* + - 1. ความเสี่ยงที่ไม่มากกว่าการใช้ชีวิตปกติ เมื่อผู้ยอมตนเข้าร่วมโครงการวิจัย
      2. ความเสี่ยงต่อร่างกายจากกิจกรรมของการวิจัยเช่น การถูกเจาะเลือดเพิ่มการบาดเจ็บจากกิจกรรมเป็นต้น
      3. ความเสี่ยงทางด้านจิตใจ และสังคมจากการเข้าร่วมวิจัยรวมทั้งความอึดอัด ไม่สะดวกสบายต่างๆ

8.1.2 ผู้วิจัยต้องเลือกวิธีการวิจัยที่เสี่ยงอันตราย และก่อให้เกิดผลเสียแก่จิตใจของผู้ยอมตนให้วิจัยน้อยที่สุดโดยเฉพาะในเด็ก ผู้สูงอายุ หญิงมีครรภ์ ผู้ด้อยโอกาสทางสังคม และผู้ที่ไม่อยู่ในภาวะอิสระที่จะตัดสินใจ

8.1.3 ถ้าการวิจัยเกี่ยวข้องกับเด็ก ต้องมีการระบุหลักเกณฑ์ ข้อกำหนดตามระเบียบกฎหมายไว้ครบถ้วน

8.1.4 มีการเตรียมการป้องกันอันตรายที่อาจเกิดขึ้นแก่ผู้ยอมตนให้วิจัย วิธีการดูแลรักษา และอุปกรณ์ที่จำเป็น ที่พร้อมจะดูแลผู้ยอมตนให้วิจัยใช้อย่างมีประสิทธิภาพและประสิทธิผล

**8.2 ระบุการตอบแทน ชดเชย ค่าป่วยการ การดูแลรักษา และแก้ปัญหาอื่นๆ กรณีเกิดผลแทรกซ้อนแก่ผู้ยินยอมให้วิจัย**

8.2.1 มีการระบุชนิดการตอบแทน หรือจำนวนเงินชดเชยให้แก่อาสาสมัครอย่างชัดเจน และมีเหตุผล หากไม่มีการจ่ายเงินชดเชยใดๆ ให้ระบุไว้เช่นกันทั้งนี้ การชดเชยอาสาสมัคร หากเป็นโครงการวิจัยที่กรมสนับสนุนงบประมาณวิจัย จะต้องอ้างอิงตามหลักเกณฑ์กรอบอัตราค่าใช้จ่ายงานวิจัยที่กรมควบคุมโรคกำหนด

8.2.2 การจ่ายเงินดังกล่าวจะต้องไม่มากจนเกินไปจนทำให้เป็นการใช้เงินเพื่อชักจูงให้อาสาสมัครเข้าร่วมการวิจัย และจะต้องไม่น้อยเกินไปจนทำให้อาสาสมัครต้องรับภาระค่าใช้จ่ายบางส่วนเพื่อเข้าการวิจัย

8.2.3 ถ้าเด็กและเยาวชนเป็นอาสาสมัคร ผู้วิจัยต้องระบุผู้รับเงินชดเชย อย่างชัดเจนและเหมาะสม

* 1. **ระบุประเด็นอื่นๆ ที่เกี่ยวกับด้านจริยธรรม**

เช่น กรณีอ่อนไหวทางสังคมที่มีผลกระทบต่อตัวอาสาสมัคร หรือโอกาสเข้าถึงผลิตภัณฑ์วิจัยหลังเสร็จสิ้นการวิจัยที่ผู้วิจัยอาจไม่ได้ใช้ผลิตภัณฑ์วิจัยนั้น(ต้องมีการปกป้องความเป็นส่วนตัวและรักษาความลับของผู้ถูกวิจัยอย่างพอเพียง)

**8.4 เอกสารคำแนะนำ หรือแจ้งข้อมูลแก่ผู้ยินยอมให้วิจัย (Information sheet) และใบยินยอมให้ทำการวิจัยของอาสาสมัคร (เอกสารแนบ)**

8.4.1 เอกสารแนะนำสำหรับอาสาสมัคร

ผู้วิจัยต้องแสดงคำชี้แจงให้ผู้ยินยอมให้วิจัยได้รู้ถึง

* + - 1. วิธีการหรือแผนงาน ทั้งในส่วนที่ผู้วิจัยจะดำเนินการต่อผู้ยอมตนให้วิจัย และในส่วนที่ผู้ยอมตนให้วิจัยปฏิบัติ
      2. อันตรายที่อาจเกิดขึ้นระหว่างการวิจัย และภายหลังการวิจัย ตลอดจนการป้องกันอันตรายที่ผู้วิจัยเตรียมไว้
      3. สิทธิประโยชน์ที่พึงได้จากการวิจัยของผู้ยอมตนให้วิจัย ของหน่วยงาน ของโครงการ และประเทศชาติ
      4. สิทธิของผู้ยอมตนให้วิจัยในการบอกเลิกการเข้าร่วมการวิจัยโดยเสรี
      5. คำอธิบายอื่นๆ ที่เกี่ยวข้อง จนผู้ยอมตนให้วิจัยหมดข้อสงสัย โดยแสดงออกว่า ไม่เป็นการชักจูงหรือชวนให้หลงเชื่อ

จัดทำเป็นภาษาไทย ในกรณีที่อาสาสมัคร**เป็นชนชาติอื่น หรือหลายชนเผ่า** ที่อาจไม่เข้าใจภาษาไทย ผู้วิจัย**ต้องมีเอกสารแนะนำตามภาษาที่เหมาะสมกับกลุ่มอาสาสมัคร**นั้น

ในกรณีที่อาสาสมัคร**มีหลายกลุ่มอายุ ต้องมีเอกสารคำแนะนำที่จำเพาะเจาะจงตามช่วงอายุ**ของอาสาสมัครให้เข้าใจในคำแนะนำได้ เช่น แบ่งช่วงอายุอาสาสมัครเป็น อายุต่ำกว่า 7 ปี, 7-14 ปี, 15-17 ปี และ 18 ปีขึ้นไป

8.4.2 ใบยินยอมให้ทำการวิจัยของอาสาสมัคร

จัดทำฉบับภาษาไทยตามแบบ หรือที่มีความสอดคล้องกับแบบที่คณะกรรมการฯ กำหนด และต้องมีความจำเพาะเจาะจงกับกลุ่มอาสาสมัคร เช่น กรณีมีหลายกลุ่มอายุ ควรแบ่งช่วงอายุอาสาสมัครเป็น อายุต่ำกว่า 7 ปี (ผู้ปกครอง/ผู้แทนโดยชอบธรรมเป็นผู้ลงนาม) อายุ 7-14 ปี, 15-17 ปี (เด็กและผู้ปกครองเป็นผู้ลงนาม) อายุ 18 ปีขึ้นไป (อาสาสมัครเป็นผู้ลงนาม) เป็นต้น

การวิจัยในมนุษย์จะกระทำได้ เมื่อได้รับความยินยอมโดยอิสระจากผู้ยอมตนให้วิจัย ในกรณีที่ผู้ยอมตนให้วิจัยไม่สามารถแสดงความยินยอมได้ บิดา-มารดา ผู้ใช้อำนาจปกครอง ผู้อนุบาล หรือผู้แทนโดยชอบธรรม เป็นผู้ให้ความยินยอมแทน

ควรมีพยานลงนาม ในกรณีอาสาสมัครไม่สามารถอ่านหนังสือได้/มีล่ามอ่านให้ฟัง ซึ่งพยานต้องไม่ใช่ผู้เกี่ยวข้องกับโครงการวิจัย

กรณีที่ผู้วิจัยเห็นว่าไม่ควร หรือไม่จำเป็นต้องมีแบบคำแนะนำ หรือใบยินยอมของอาสาสมัคร ให้แสดงเหตุผล ความจำเป็นเพื่อขอความเห็นชอบจากคณะกรรมการ ฯ

1. **เอกสารอ้างอิง**
2. **ลงลายมือชื่อผู้วิจัยหลัก ผู้ร่วมวิจัย และที่ปรึกษาโครงการวิจัย ทุกคน**

**เอกสารแนบภาคผนวก**

1. **รายละเอียดงบประมาณและแหล่งทุน**
2. **ประวัติผู้วิจัยทุกคน และที่ปรึกษา**
3. **หนังสืออนุญาตของสถาบันที่ทำการศึกษา (ถ้ามี)**
4. **ผลการพิจารณาด้านจริยธรรมหรือสิทธิมนุษยชนของสถาบันที่ร่วมทำการศึกษาวิจัย (ถ้ามี)**
5. **หนังสือรับรองการแปลภาษา (กรณีมีกลุ่มอาสาสมัครหลายชนชาติ)**
6. **เอกสารคำแนะนำ หรือแจ้งข้อมูลแก่ผู้ยินยอมให้วิจัย (Information sheet) และใบยินยอมให้ทำการวิจัยของอาสาสมัคร**
7. **แบบสอบถาม แบบสัมภาษณ์ หรือแบบเก็บข้อมูลที่จะนำมาใช้ทั้งหมดในโครงการวิจัย**

**ประวัติคณะผู้วิจัย**

1. ชื่อ - นามสกุล (ภาษาไทย) นาย นางสาว นาง ยศ

ชื่อ - นามสกุล (ภาษาอังกฤษ) Mr., Miss, Mrs., Rank

2. เลขหมายบัตรประจำตัวประชาชน \*\*\*(จำเป็นต้องระบุ)

1. ตำแหน่งปัจจุบัน
2. หน่วยงานและสถานที่อยู่ที่ติดต่อได้สะดวก พร้อมหมายเลขโทรศัพท์ โทรสาร และไปรษณีย์อิเล็กทรอนิกส์ (e-mail)
3. ประวัติการศึกษา
4. สาขาวิชาการที่มีความชำนาญพิเศษ (แตกต่างจากวุฒิการศึกษา) ระบุสาขาวิชาการ
5. ประสบการณ์ที่เกี่ยวข้องกับการบริหารงานวิจัยทั้งภายในและภายนอกประเทศ โดยระบุสถานภาพในการทำการวิจัยว่าเป็นผู้อำนวยการแผนงานวิจัย หัวหน้าโครงการวิจัย หรือผู้ร่วมวิจัยในแต่ละผลงานวิจัย

7.1 ผู้อำนวยการแผนงานวิจัย : ชื่อแผนงานวิจัย

7.2 หัวหน้าโครงการวิจัย : ชื่อโครงการวิจัย

งานวิจัยที่ทำเสร็จแล้ว : ชื่อผลงานวิจัย ปีที่พิมพ์ การเผยแพร่ และแหล่งทุน (อาจมากกว่า 1 เรื่อง)

งานวิจัยที่กำลังทำ : ชื่อข้อเสนอการวิจัย แหล่งทุน และสถานภาพในการทำวิจัยว่าได้ทำการวิจัยลุล่วงแล้วประมาณร้อยละเท่าใด

1. ประวัติการอบรมเกี่ยวกับจริยธรรมการวิจัย และ/หรือ ICH-GCP (พร้อมแนบ Certificate)